ראסל קרואו

ראסל איירה קרואו (באנגלית: Russell Ira Crowe; נולד ב-7 באפריל 1964) הוא שחקן ובמאי קולנוע ניו זילנדי-אוסטרלי. זוכה פרס אוסקר לשחקן הטוב ביותר לשנת 2000 על תפקידו כמקסימוס בסרט "גלדיאטור". בנוסף, זכה בשני פרסי גלובוס הזהב, הראשון על תפקידו בתור ג'ון נאש בסרט "נפלאות התבונה" והשני בשנת 2019 על תפקידו בתור רוג'ר אייליס במיני סדרה "בקול רם". קרואו נולד בוולינגטון שבניו זילנד למשפחה נוצרית ממוצא בריטי, מאורי, נורווגי, שוודי, גרמני ואיטלקי. כשהיה בן 4 עברה משפחת קרואו לסידני שבאוסטרליה, המדינה בה הוא גר רוב שנות חייו. למד בבית הספר התיכון לבנים בסידני ולאחר מכן חזר לניו זילנד כדי ללמוד בבית הספר לבנים של אוקלנד. כשהיה בן 14, חזרה משפחתו לניו זילנד. קרואו עזב את הלימודים כדי לעזור למשפחתו מבחינה כלכלית. בגיל 21, חזר קרואו לאוסטרליה, כדי ללמוד ב-"National Institute of Dramatic Art". ב-1987, קרואו שיחק כשחקן רחוב במשך 6 חודשים כיוון שהיה מחוסר עבודה. ב-1990, לאחר ששיחק בסדרה "שכנים שכנים" ו"Living with the Law", קרואו לוהק לתפקידו הראשון בסרט, בסרט " The Crossing". בנוסף באותה שנה, הוא שיחק בסרט " Blood Oath". ב-1992, שיחק קרואו בפרק הראשון של הסדרה " Police Rescue". לאחר הצלחה ראשונית באוסטרליה, הפך באמצע שנות ה-90 לשחקן הוליוודי. זכה בפרס אוסקר לשחקן הטוב ביותר ב-2001 על משחקו כגנרל מקסימוס בסרט "גלדיאטור" והיה מועמד לפרס אוסקר לשחקן הטוב ביותר עבור "נפלאות התבונה" המבוסס על ספר מצליח באותו השם - קרואו שיחק לצד השחקנית ג'ניפר קונלי ששיחקה איתו גם בסרט "המבול" שגם בו שיחקה את אשתו. בסרט משחק קרואו סכיזופרן פרנואיד הזוכה בפרס נובל, בסרטו של רון הווארד, ובפעם השנייה על תפקידו בסרט "המקור", כאשר שיחק לצד אל פצ'ינו. לאחר התחלת הקריירה שלו ראתה אותו השחקנית שרון סטון בסרט "רומפר סטומפר" והחליטה שהיא רוצה אותו לצדה במערבון "המהירים והמתים" בו שיחקו גם לאונרדו דיקפריו וג'ין הקמן. בשנת 2005 חבר שוב לבמאי רון הווארד בסרט "סינדרלה מן", ובשנת 2006 חבר שוב לבמאי רידלי סקוט בסרט "שנה מופלאה". קרואו שיתף פעולה גם עם דנזל וושינגטון בסרט הפשע "אמריקן גנגסטר" בשנת 2007, ובאותה שנה שיתף פעולה גם עם כריסטיאן בייל במערבון "3:10 ליומה". שנה לאחר מכן כיכב בסרט "גוף השקרים". בשנת 2009 קרואו כיכב בסרט "שם המשחק" לצד בן אפלק . בשנת 2010 שיחק קרואו את רובין הוד בסרט "רובין הוד", וגם שיתף פעולה עם השחקנית הישראלית מורן אטיאס במותחן "שלושת הימים הבאים", בשנת 2013 השתתף בסרט "עיר שבורה" כשאיתם מככב גם השחקן מארק וולברג, קרואו מגלם בסרט ראש עיר מושחת, וגם שיחק ב"איש הפלדה" את אביו הביולוגי של סופרמן. בשנת 2014 יצא הסרט - "המבול" בבימויו של דארן ארונופסקי, שם גילם קרואו את נוח, לצידו שיחקה ג'ניפר קונלי את אשתו, אנתוני הופקינס את מתושלח. בשנת 2015 קרואו ביים את סרטו הראשון, "עקבות במים", כאשר שיחק בו גם בתפקיד הראשי לצד השחקנית אולגה קורילנקו, וקרואו שיחק יחד עם ראיין גוסלינג, בסרט "בלשים בע"מ" שזכה להצלחה גדולה בשנת 2016. ב-2017 שיחק בסרט "המומיה", לצד טום קרוז וסופיה בוטלה, הראשון של יקום האופל החדש של יוניברסל. לדמותו כד"ר ג'קייל הייד עתיד לצאת סרט משלה. בשנת 2019 כיכב קרואו במיני סדרה של רשת Showtime בשם "בקול רם" אשר מספרת את סיפורו של רוג'ר איילס מייסד פוקס ניוז. על תפקידו זה זכה בפרס גלובוס הזהב לשחקן הטוב ביותר במיני סדרה. קרואו לא הגיע לטקס לקבלת הפרס כי הלך להיות עם משפחתו בשל גל שריפות אשר פרץ במדינתו באותה העת. קרואו עשה גיחה מהירה גם לעולם המוזיקה, כשניגן בשם ראס לה רוק את הסינגל "אני רוצה להיות כמו מרלון ברנדו". בשנת 1980 הקים קרואו יחד עם החבר בילי דין להקה אשר מאז הוציאה מספר שירים ומופיעה ברחבי העולם. קרואו קנה את קבוצת הרוגבי "South Sydney Rabbitohs" שאותה העריץ בילדותו לאחר תקופה ארוכה של כישלונות, כל זה בשל הזכייה של קבוצתו לאחר 43 שנים. 2001 פרס אוסקר לשחקן הטוב ביותר 2001, 2019 פרס גלובוס הזהב 2023 פרס מפעל חיים מטעם פסטיבל קרלובי וארי ביום הולדתו ה-39, נשא קרואו לאישה את הזמרת והשחקנית דניאל ספנסר. הם נפגשו במהלך צילומי הסרט "The Crossing". ב-2003 נולד בנם הראשון, וב-2006 נולד בנם השני. באוקטובר 2012 הודיעו קרואו ואשתו שהם נפרדים, ובאפריל 2018 התגרשו רשמית. עדות עיוורת (1991) Spotswood‏ (1992) אוהב בלימבו (1993) סוס בצבע כסף (1993) המהירים והמתים (1995) פקודת חיסול (1995) עד שהחתונה תפריד בינינו (1997) סודות אל איי (1997) שמיים בוערים (1997) מיסטרי, אלסקה (1999) המקור (1999) גלדיאטור (2000) סימן חיים (2000) נפלאות התבונה (2001) אדון ומפקד: הצד הרחוק של העולם (2003) סינדרלה מן (2005) שנה מופלאה (2006) ברא בויס (2007) אמריקן גנגסטר (2007) 3:10 ליומה (2007) גוף השקרים (2008) הרכות שלפני החשיכה (2009) שם המשחק (2009) רובין הוד (2010) שלושת הימים הבאים (אנ')‏ (2010) עלובי החיים (2012) סופרמן: איש הפלדה (2013) עיר שבורה (2013) אגדת חורף (2014) המבול (2014) עקבות במים (2014) - גם במאי אבות ובנות (2016) בלשים בע"מ (2016) המומיה (2017) ילד מחוק (2018) ההיסטוריה האמיתית של כנופיית קלי (2020) ללא מעצורים (2020) תור: אהבה ורעם (2022) Poker Face‏ (2022) - גם במאי מגרש השדים בשירות האפיפיור (2023) אדמת הרוע (2024) קרייבן הצייד (2024) דיבוק על הסט (2024) American Son‏ (TBA) Sleeping Dogs‏ (TBA) כלותיו של ישו (1991) רפובליקת דויל (2012) בקול רם (2019) מדיה וקבצים בנושא ראסל קרואו בוויקישיתוף ראסל קרואו, ברשת החברתית פייסבוק ראסל קרואו, ברשת החברתית אקס (טוויטר) ראסל קרואו, ברשת החברתית אינסטגרם ראסל קרואו, במסד הנתונים הקולנועיים IMDb (באנגלית) ראסל קרואו, באתר "אידיבי", מאגר הידע העברי לקולנוע ישראלי ועולמי ראסל קרואו, באתר AllMovie (באנגלית) ראסל קרואו, באתר Box Office Mojo (באנגלית) ראסל קרואו, במסד הנתונים הקולנועיים KinoPoisk (ברוסית) ראסל קרואו, באתר אפל מיוזיק (באנגלית) ראסל קרואו, באתר ספוטיפיי ראסל קרואו, באתר Last.fm (באנגלית) ראסל קרואו, באתר AllMusic (באנגלית) ראסל קרואו, באתר MusicBrainz (באנגלית) ראסל קרואו, באתר Discogs (באנגלית) ראסל קרואו, באתר Songkick (באנגלית) ראסל קרואו, באתר Genius ראסל קרואו, באתר בילבורד (באנגלית) מרטין פלמר, סאנדיי טיימס, שובו של הגלדיאטור, באתר ישראל היום, 17 באפריל 2015 יניר דקל‏, ראסל קרואו: "אם סרט לא עושה לי את זה, לא מעניין אותי הגודל של הצ'ק", באתר וואלה, 24 באפריל 2015 אמיר קמינר, "במידה מסוימת אני מקנא, 'גלדיאטור 2' מזכיר לי את התקופה שבה הייתי צעיר", באתר ynet, 8 בינואר 2024 ראסל קרואו, באתר אנציקלופדיה בריטניקה (באנגלית) אמיר קמינר, קרלובי וארי, "זה יהיה קצר, הפסלון כבד": פסטיבל קרלובי וארי עשה כבוד לראסל קרואו, באתר ynet, 1 ביולי 2023 Burns, Lindsey. "Russell Crowe Has Finalized His Divorce After Five-Year Separation From Wife Danielle Spencer". Closer Weekly. 10 April 2018.